सच कहूँ तो वैसी टिप्पणी जो आपने लिखी- किसी अन्य द्वारा संभव ही नहीं थी. गालियाँ पड़तीं. मैं आपसे भी यही मगचमबज कर रहा था- लेकिन वे बौद्धिक गालियाँ होतीं- जैसे तिनेजतंजमकए ‘कुण्ठाग्रस्त’, ‘नैराश्य-ग्रस्त’- आदि-आदि. या तो लोग ऐसी ही बात करते या फिर प्रशंसा ही. प्रशंसा कम, गालियाँ ज्यादा. काश, प्रगतिशील आन्दोलन हम जैसे लोगों को थोड़ा समझ पाता!! पिछले बारह वर्ष के एक पूरे तय समय में उसने काव्य-मर्मज्ञता के क्षेत्र में जरा-सी भी समझ, सहानुभूति और सहिष्णुता का परिचय दिया होता. तो उसकी वैसी गत न होती जैसी आज है. खैर, मैं बहक गया, और शायद मुझे यह बात नहीं लिखनी चाहिए थी.